กองตราสารหนี้6เดือน2.45%
บลจ.บัวหลวงยูโอบี เปิดขายกองทุนตราสารหนี้ในประเทศลงทุน 6 เดือน จ่ายผลตอบแทนเท่ากัน 2.45% ต่อปี
11 ส.ค. 2554

บลจ.บัวหลวงยูโอบี เปิดขายกองทุนตราสารหนี้ในประเทศลงทุน 6 เดือน จ่ายผลตอบแทนเท่ากัน 2.45% ต่อปี
รายงานข่าวจากบริษัทหลักทรัพย์จัดการกองทุน (บลจ.) บัวหลวง แจ้งว่า บริษัทจะเปิดขายกองทุนรวมบัวหลวงธนรัฐ 7/11 มูลค่าโครงการ 2,000 ล้านบาท เสนอขายครั้งแรกและครั้งเดียวระหว่างวันที่ 718 เม.ย. 2554 อายุโครงการประมาณ 6 เดือน ลงทุนขั้นต่ำ 1 หมื่นบาท
กองทุนคาดว่าจะลงทุนในตราสารหนี้ภาครัฐ เช่น ตั๋วเงินคลัง พันธบัตรรัฐบาลหรือพันธบัตรธนาคารแห่งประเทศไทย คาดการณ์ผลตอบแทนประมาณ 2.45% ต่อปี
ด้าน บลจ.ยูโอบี เปิดเผยว่า บริษัทจะเปิดขายกองทุนเปิด ยูโอบี เอสบี 6/10 (UOBSB 6/10) มูลค่าโครงการ 1,000 ล้านบาท เสนอขายครั้งแรกและครั้งเดียว ระหว่างวันที่ 5–18 เม.ย. 2554 อายุโครงการประมาณ 6 เดือน ลงทุนในตราสารหนี้ในประเทศ ได้แก่ ตั๋วเงินคลังประมาณ 99.80% ของมูลค่าสินทรัพย์สุทธิที่เหลือ 0.20% ลงทุนอื่นๆ
สำหรับผลตอบแทนของกองทุนหลังหักค่าใช้จ่ายประมาณการไว้ที่ 2.45% ต่อปี ซึ่งผู้ลงทุนสามารถลงทุนขั้นต่ำ 1 หมื่นบาท
นายวิน อุดมรัชตวนิชย์ รองกรรมการผู้จัดการและหัวหน้าเจ้าหน้าที่บริหารการลงทุน บลจ.แอสเซท พลัส กล่าวว่า แนวโน้มดอกเบี้ยในปีนี้ยังอยู่ในขาขึ้น ทำให้การลงทุนในกองทุนตราสารหนี้ต้องคงต้องเน้นไปที่ตราสารหนี้ระยะสั้น
น.ส.พัณณรัชต์ บรรพโต ผู้ช่วยกรรมการผู้จัดการอาวุโส สายบริหารกองทุน บลจ.เอ็มเอฟซี กล่าวว่า ในปีนี้การลงทุนในตราสารหนี้ระยะยาวไม่น่าสนใจเท่ากับการลงทุนในกองทุนตลาดเงินและกองทุนตราสารหนี้ที่กำหนดอายุกองทุนชัดเจน
“ในครึ่งหลังของปีนี้อาจจะได้เห็นการออกกองทุนที่มีความเสี่ยงต่ำ ที่มีรูปแบบคล้ายกองทุนที่มีการคุ้มครองเงินต้น เพื่อรองรับลูกค้าที่โยกเงินออกมาจากธนาคารหลังการลดวงเงินคุ้มครองเงินฝาก” น.ส.พัณณรัชต์ กล่าว